സ്വകാര്യ ബസ് തൊഴിലാളികളെ സംരക്ഷിക്കുക കണ്ണൂര്: സ്വകാര്യ ബസ് തൊഴിലാളികള് കണ്ണൂര് ഹെഡ് പോസ്റ്റ് ഓഫീസിലേക്കു മാര്ച്ചും ധര്ണയും നടത്തി. സ്വകാര്യ ബസ് തൊഴിലാളികളെയും വ്യവസായത്തെയും കേന്ദ്രസംസ്ഥാന സര്ക്കാര് സംരക്ഷിക്കുക, ഇന്ധന വിലക്കൊള്ള തടയുക, 15 വര്ഷം കഴിഞ്ഞ വാഹനം പൊളിക്കല് നയം ഉപേക്ഷിക്കുക തുടങ്ങിയ ആവശ്യങ്ങള് ഉന്നയിച്ചാണ് മാര്ച്ച് നടത്തിയത്. കേരള ബസ് ട്രാന്സ്പോര്ട്ട് വര്ക്കേഴ്സ് ഫെഡറേഷന് സംസ്ഥാന കമ്മിറ്റി ആഹ്വാനം ചെയ്ത പ്രക്ഷോഭത്തിന്റെ ഭാഗമായാണ് മോട്ടോര് ട്രാന്സ്പോര്ട്ട് എംപ്ലോയീസ് യൂണിയന്റെ നേതൃത്വത്തില് സ്വകാര്യ ബസ് ജീവനക്കാര് മാര്ച്ചും ധര്ണയും നടത്തിയത്. സിഐടിയു ജില്ലാ ജനറല് സെക്രട്ടറി കെ. മനോഹരന് ഉദ്ഘാടനം നിര്വഹിച്ചു. യൂണിയന് പ്രസിഡന്റ് കെ.കെ. നാരായണന് അധ്യക്ഷത വഹിച്ചു. യൂണിയന് ജനറല് സെക്രട്ടറി കെ. ജയരാജന്, എന്. മോഹനന്, പി. ചന്ദ്രന്, സി.എച്ച്. ലക്ഷ്മണന്, യു. നാരായണന്, വി.പി. മുകുന്ദന് എന്നിവര് പ്രസംഗിച്ചു. കണ്ണൂര് പഴയ ബസ് സ്റ്റാന്ഡില്നിന്ന് ആരംഭിച്ച പ്രകടനത്തിന് വി.വി. പുരുഷോത്തമന്, പി.എം. ജയചന്ദ്രന്, എം.സി. ധനേഷ്, കെ.വി. ശ്രീധരന്, എ.കെ. പവിത്രന് എന്നിവര് നേതൃത്വം നല്കി.